Γεώργιος Μούγιος

Ο Γεώργιος Μούγιος (Χαλανδρίτσα-Πάτρα,1907 – Αθήνα, 11 Φεβρουαρίου 1983) ήταν Έλληνας ζωγράφος και ποιητής.

 Βιογραφία 

 Πρώιμα χρόνια & σπουδές 
Μετά την αποφοίτησή του από την Ελληνογαλλική Σχολή των Frères Maristes της Πάτρας, εγκαταστάθηκε στην Αθήνα το 1927 και ακολούθησε σπουδές στην Ανώτατη Σχολή Καλών Τεχνών με καθηγητές τους Γεώργιο Ιακωβίδη, Δημήτριο Γερανιώτη και Σπυρίδωνα Βικάτο. Παρακολούθησε επίσης μαθήματα υποκριτικής στην Επαγγελματική Σχολή Θεάτρου με καθηγητή το Φώτο Πολίτη. Ασχολήθηκε επαγγελματικά με το εμπόριο (Κυτιοποιΐα «Φάρος»).

Από το 1947 και για είκοσι χρόνια ταξιδεύει στην Ευρώπη, επισκέπτεται  τα καλλιτεχνικά κέντρα, μελετά τα ιστορικά και φυσικά μνημεία και φτάνει μέχρι τη Λαπωνία.«Η Βραδυνή», 03.01.1955 (Παύλος Κριναίος, Εργοβιογραφικά Γεωργίου Μούγιου)«Απογευματινή», 06.08.1954 («Η μεγάλη εξόρμησις ενός έλληνος καλλιτέχνου / Ο ζωγράφος Γεώργιος Μούγιος έφθασεν εις Λαπωνίαν» - Μ.Χ.Κωνσταντόπουλος Ήταν μέλος του ΕΕΤΕ.

 Εκθέσεις 
Στα 1952-1980 διοργανώνει εννέα ατομικές εκθέσεις του στον «Παρνασσό»«Προοδευτική Αλλαγή», 22.01.1952 («Έκθεσις Ζωγραφικής Γεωργίου Μούγιου») – Νίκος Αλεξίου και συμμετέχει στις Πανελλήνιες 1963, 1967, 1969, 1971. Ακολουθούν οι ατομικές εκθέσεις:  «Mod’Arts Numberone Gallery» Φάληρο 1972, Γκαλλερί «Ρωμαίος» Αθήνα 1977, «Ευρωπαϊκό Κέντρο Τέχνης» Αθήνα 1979.  Εξέθεσε επίσης στη Θεσσαλονίκη, στην Πάτρα και στο Παρίσι, όπου το 1953 συμμετέσχε στο Salon des artistes français με το πορτρέτο του γάλλου τεχνοκρίτη Paul SentenacPaul Sentenac / http://data.bnf.fr/12088894/paul_sentenac/. Αργότερα στην Ιταλία φιλοτέχνησε και το πορτρέτο του βυζαντινολόγου Silvio Giuseppe Mercati, που βρίσκεται στο Πανεπιστήμιο της Ρώμης.

Το 1973 στην Αθήνα λειτούργησε το προσωπικό εκθεσιακό του κέντρο «Γκαλλερί Δελφοί» μέχρι το θάνατό του.

Έργα του Μούγιου ευρίσκονται στις συλλογές των πρώην ελληνικών ανακτόρων, του Μουσείου του San Francisco (FAMSF), του San Giorgio dei Greci της Βενετίας, της Πινακοθήκης του «Παρνασσού», της Μαρίας Βοναπάρτη, του Valery Giscard D’Estaine, του Cavendish Cannon, κ.ά.

Τιμήθηκε με το Σταυρό του Τάγματος του Φοίνικος, του Βασ. Παύλου.  

 Τεχνοτροπία 
Η ποικιλομορφία στο ύφος και η διαρκής τάση αισθητικών μεταβολών είναι το χαρακτηριστικό του ζωγραφικού έργου του, που κορυφώνεται με τη δημιουργία των κύκλων «Λαπωνία», «Τεχνοκρατία» και «Χιροσίμα». Πλούσια είναι και η επίδοσή του στην τοπιογραφία και στο πορτραίτο αλλά και η πορεία του σε εξπρεσιονιστικούς προσανατολισμούς με την προβολή πολύμορφων χρωματικών και γεωμετρικών εντάσεων. Συχνά καταφεύγει σε συμβολισμούς και σε υπερρεαλιστικές εκζητήσεις.       

 Λογοτεχνικό έργο 
Ο Μούγιος εμφανίζεται στα γράμματα το 1932 με την ποιητική συλλογή «Της ζωής μου κάποιες ώρες»Εθνική Βιβλιοθήκη /  http://vopac.nlg.gr/Record/b.141251 που προλογίζει ο Στέφανος Δάφνης (Β΄Έκδοση:1982).Εθνική Βιβλιοθήκη /  http://vopac.nlg.gr/Record/b.141273 Ακολουθούν οι εκδόσεις «Ποιήματα 1941-1944»Εθνική Βιβλιοθήκη /  http://vopac.nlg.gr/Record/b.254243 και «Ὁλοκαύτωμα 1941-1944».Εθνική Βιβλιοθήκη /  http://vopac.nlg.gr/Record/b.204155 Το 1943 συμμετέχει στα ιδρυτικά μέλη της Ένωσης Νέων Ελλήνων Λογοτεχνών,Πρωτοδικείο Αθηνών, Απόφ. 3110/1944 http://vopac.nlg.gr/Search/Results?lookfor=Ένωση+Νέων+Ελλήνων+Λογοτεχνών&type=AllFields&filter%5B%5D=publisher_facet%3A"Ένωση+Νέων+Ελλήνων+Λογοτεχνών" στην Ανθολογία Νέας Ελληνικής ΛογοτεχνίαςΕθνική Βιβλιοθήκη / http://vopac.nlg.gr/Record/b.260796 και στα πρώτα μετακατοχικά χρόνια εκδίδει (μαζί με τον Χρήστο Πύρπασο) το σατιρικό φύλλο «Τα δυό κορόιδα», με προμετωπίδα το στιχούργημα «Στα ΔΥΟ ΚΟΡΟΪΔΑ γράφουνε / φίρμες εκ των αρίστων / με δυό κορόϊδα διευθυντάς / τον Γιώργο Μούγιο δηλαδή και Πύρπασο τον Χρήστον»!

 Βιβλιογραφία 

 ΜΟΥΓΙΟΣ-MOUGIOS (Εικαστικό λεύκωμα). Ευάγγελος Ανδρέου «Αἰσθητική προσέγγιση, παιδευτική καί μιά πρώτη συστηματική ἑποπτεία στό ἔργο τοῦ ζωγράφου», Έκδ. «Γκαλλερί Δελφοί», Αθήνα 1981http://vopac.nlg.gr/Record/b.165134, http://85.72.36.238/catmining/Record/GrNGb10005482 Βαγγέλης Λαμπρινίδης, Γιώργος Μούγιος, Εφημ. Αμαρυσία, 03.12.2014

http://www.amarysia.gr/arthra-sxolia-main/61633-γιώργος-μούγιος-μέρος-β
 Οι Έλληνες ζωγράφοι , τόμος 3, (Μούγιος, Γεώργιος) σ.161 - Εκδ. Μέλισσα, 1975-1981
 Ευάγγελος Ανδρέου «Στοιχεία Ζωής», Εκδ. Νεοελληνικός Πολιτισμός, 1978  (Γιώργος Μούγιος, σελ. 52-55)
 Λογοτεχνικά Χρονικά, τ.11/1951 (Αφιέρωμα-Ένας νέος ζωγράφος με πλούσιο ταλέντο, Δ.(μήτρης) Μάν.(δαρης))
 Εμπορική Τράπεζα της Ελλάδος, Ημερολόγιο 1987- συνοδευτικό άρθρο του Κώστα Τσιρόπουλου, (Γιώργου Μούγιου: ο Στρατής Μυριβήλης, ελαιογραφία 110Χ80).
 Φιλολογική πρωτοχρονιά, Εκδ. Μαυρίδης, Αθήνα – τόμοι 1961, 1963, 1966, 1968, 1972, 1873, 1974, 1975,1976
 Μούγιος, Γιώργος. «Περιοδική Βιογραφική Ιστορία και Εγκυκλοπαιδεία των Εικαστικών Τεχνών», Περιοδικό «ΕΙ», τ. 9 1995 (Ένθετο, σ. 21)      

 Παραπομπές 

 Εξωτερικοί σύνδεσμοι 
 "%20Μούγιος%20Γεώργιος%201907-1983%20Εκθέσεις"&type=Subject Εκθέσεις του Γιώργου Μούγιου 
 "%20Μούγιος%20Γεώργος%201907-1983%20Φωτογραφίες%20έργων"&type=Subject Έργα (φωτ.) του Γιώργου Μούγιου 

Κατηγορία:Έλληνες ζωγράφοι του 20ού αιώνα